钦定古今图书集成/明伦汇编/闺媛典/第241卷 > 曹幼学妻黄氏〈李氏附〉
## 钦定古今图书集成/明伦汇编/闺媛典/第241卷 > 曹幼学妻黄氏〈李氏附〉

按《诸城县志》：“黄氏，曹幼学妻。学年三十，病亡，氏自缢。
姑急救甦曰：‘我老而双瞽，既无子矣，若汝再死，更何
所恃’？黄泣曰：‘妇无出，义当殉夫，承姑训，敢不终姑馀年’。其妾李氏亦谓黄曰：‘主母能养姑，妾独不能养母
耶’？”亦矢不他适。相依为命，二十馀年，未尝少懈。崇祯
辛巳，黄病笃，曰：“‘已送姑，终，可以死矣’。李曰：‘母死，我岂
独生’？”越二日，遂不食，与黄同死。